Piteälven

Piteälven, eller Pite älv, (lulesamisk: BihtámädnoOrtnamn med lulesamisk stavning, Sametinget i Sverige, pitesamisk Bidumiedno) er ei elv i Norrbottens län i Sverige. Den er 410 km langSMHI Vattendragsregistret   , med et nedbørområde på 11 285 km² og en middelvannføring ved utløpet på 160 m³/s. 

Elva har utspring fra innsjøen Pieskehaure ved grensa mot Norge, like ved Sulitjelmamassivet. Den renner derfra i sørøstlig retning og passerer gjennom flere store innsjøer, som Tjeggelvas og Vuolvojaure. Den munner ut i Bottenviken ved Pitsund, 10 kilometer sør for Piteå. De største sideelvene er Abmoälven, Varjisån, Vistån og Lillpiteälven.

Piteälven er en av Sveriges nasjonalelver, og er sammen med Vindelälven, Torneälven og Kalixälven en av de fire store elvene i Norrland som ikke er utbygd til kraftproduksjon. Den største fossen er Storforsen ved Vidsel, som også er Norrbottens største turistmål med ca. 180 000 besøkende per år. Andre kjente fosser er Trollforsarna, Benbryteforsen, Åkerselforsen, Trångforsen og Fällforsen. Ved Hundforsen krysser Inlandsbanan elven på en av Sveriges få gjenværende kombibroer som trafikkeres av både bil og tog i samme løp.

 Referanser 

 Eksterne lenker 


Kategori:Elver i Norrbottens län
Kategori:Piteälvens vassdragsområde